57 
Den pelagiske Fauna i det østlige Bækken eir ikke meget 
afvigende fra den i det vestlige, men visse Forskelligheder me¬ 
ner vi dog allerede nu at kunne fastslaa: dels er Faunaen som 
Helhed fattigere, idet adskillige Arter mangler her, dels er her 
nogle faa Arter, som vi ikke har haft i det vestlige Bassin. 
Larven af vor almindelige Aal har vi ikke set noget til paa hele 
denne Strækning, derimod har vi fundet en anden Aalelarve 
(Leptooephalus), og hvad der er særlig interessant, vi har fun¬ 
det store Fiske, og med saa stort Foster i, at vi har kunnet 
identificere dem som tilhørende samme Fiskeart som de unge 
Aalelarver tagne i samme Træk; vi har saaledes en værdifuld 
ITdviklingsrække fra Æg og til Aalelarve. 
Havets Bundmateriale paa dybere Vand (1000—'3000 Meter) 
er ogsaa her en chokoladebrun Slik, i hvilken der ved Sigtning 
findes Masser af glasklare Skaller af Vingesnegle. Ørestem af 
Fisk og Skei etter af nogle Protozoer er ellers det eneste, som 
findes i Slikken, og paa de store Dybder ser vi aldrig noget 
levende deri. 
En Ej endommelighed ved den pelagiske Fauna, er dens 
Farverigdom. Naturligvis er de fleste pelagiske Dyr vandklare 
som det Vand, hvori de lever; men det er alligevel forbavsende 
saa mange Arter, der har visse Dele af deres Legeme farvet, og 
da gærne med stærke Farver : rødt eller blaat. Saaledes finder 
vi hos adskillige Fiskearters Yngel røde Pletter, Vandlopperne 
(Copepoderne) er ofte pragtfuldt blaa eller nogle røde, og læn- 
gere nede i Våndet er en Mængde Rejeformer dybt røde; nede 
i Dy bet er mange af Fiskene sølvglinsende med sort Bundfarve, 
enkelte helt sorte. 
De pelagiske mikroskopiske Planteorganismer udmærker sig 
ved deres Artsrigdom, men Individfattigdom, maaske i endnu 
højere Grad her end i det- vestlige Bassin. En Art, der er 
næsten saa stor som et lille Knappenaalshoved og kuglerund 
(Pyrocystis), forekommer almindelig her, medens vi ikke saa 
den i det vestlige; den, som saa mange andre Organismer, lyser 
om Natten, saa vi har altid Morild. — Ved vertikale Træk med 
vore P1 anktonposer har vi kunnet konstatere, at der i 80-— 
150 Meters Dybde findes Planteorganismer, der ikke optræder 
i de øvre Lag, og som danner en Slags „Skyggeflora“, noget, 
vi allerede saa i det tyrrhenske Hav. 
